பாடசாலை காலங்களில் மாணவர்களின் திறமைக்கு களமமைத்து கொடுப்பது பாடசாலை மேடைகள் தான் என்றால் மிகையாகாது. அந்த வகையில் பல மாணவர்களின் திறமைக்கு வித்திட்டு அவர்களை சமூகத்தின் மத்தியில் அடையாளம் காட்ட உதவிய மேடையை புனருத்தாரணம் செய்து பாடசாலை நிர்வாகத்திடம் கையளித்து ஏனைய பாடசாலைகளின் பழைய மாணவர் சங்கங்களுக்கு முன்னுதாரணமாக திகழ்கின்றனர் ஹட்டன் புனித ஜோன் பொஸ்கோ கல்லூரியின் பழைய மாணவர்கள். மேற்படி கல்லூரியின் 2011–2015 ஆண்டுக்கான பழைய மாணவர் சங்க செயற்குழு உறுப்பினர்களின் சிந்தனையில் தோன்றிய இத்திட்டத்திற்கு பழைய மாணவர்கள் பலர் ஒத்துழைப்பு வழங்கியிருந்தனர்.